“นายกฯ” สั่งปรับปรุง “คนละครึ่ง”-“เราเที่ยวด้วยกัน” ต่อยอดดึงเอกชนเข้าร่วม
“นายกฯ” สั่งปรับปรุง “คนละครึ่ง”-“เราเที่ยวด้วยกัน” ต่อยอดดึงเอกชนเข้าร่วม
“นายกฯ” สั่งปรับปรุง “คนละครึ่ง”-“เราเที่ยวด้วยกัน” ต่อยอดดึงเอกชนเข้าร่วม
3 พ.ย. 2563

พล.อ.ประยุทธ์ จันทร์โอชา นายกรัฐมนตรี และรมว.กลาโหม เปิดเผยภายหลังการประชุมคณะรัฐมนตรีนอกสถานที่ (ครม.สัญจร) ที่ จ.ภูเก็ต วันนี้ (3 พ.ย.63) ว่า ได้สั่งการให้ไปปรับปรุง “โครงการคนละครึ่ง” และ “โครงการเราเที่ยวด้วยกัน” เพื่อดึงภาคเอกชนทั้งสถานประกอบการ หรือสายการบินมาร่วมมือในโครงการเหล่านี้เพิ่มขึ้น ขณะที่รัฐบาลจะหามาตรการที่เหมาะสมเพื่ออำนวยความสะดวกให้ประชาชนท่องเที่ยวในประเทศมากขึ้นด้วย
   “ที่ผ่านมามันเป็นเรื่องของรัฐกับประชาชนช่วยกัน ต่อไปนี้อาจมีภาคเอกชนธุรกิจมาร่วมมือกันด้วยได้หรือไม่ ไม่ว่าจะเป็นในส่วนของสถานประกอบการ หรือสายการบินต่างๆ ที่จะมาร่วมในโครงการเหล่านี้ ซึ่งรัฐบาลก็จะหามาตรการที่เหมาะสม ทั้งนี้เพื่อที่จะอำนวยความสะดวกให้กับประชาชน ได้มีการท่องเที่ยวในประเทศมากขึ้น เพราะขณะนี้เราก็มั่นใจในระบบ สาธารณสุขที่ดูแลเรื่องสุขภาพเราทำได้ดี ถือว่าดีมากแต่เราก็ประมาทไม่ได้ อย่าลืมเรายังประมาทไม่ได้” นายกรัฐมนตรี กล่าว